

המכללה לביטחון לאומי

מחזור מ"ח, 2021-2020

**מטלת סיכום   
מדינאות, דיפלומטיה ומדיניות חוץ**

**"הסכם אברהם והשפעתו על הסכסוך ישראלי פלסטינאי"**

**מגיש:** חנן אדרי

**מנחה אקדמי**: ד"ר עמנואל נבון

**דצמבר 2020**

**תוכן עניינים:**

**מבוא 2-3**

**ההשפעה של הסכם אברהם על הקשר עם הפלסטיניים 4-5**

**הזדמנויות 6**

**בעד ונגד 7-8**

**תובנות מהסכם אברהם 9**

**סיכום 10**

**ביבליוגרפיה 11**

**מבוא:**

הסכם השלום עם איחוד האמירויות נחתם בתאריך 15.9.20 בבית הלבן במסגרת "הסכמי אברהם", הכוללים גם את הסכם בחריין – ישראל. במהלך אוקטובר 2020 אושרר ההסכם בידי ממשלת ישראל, הכנסת והקבינט של איחוד האמירויות, 42 שנה אחרי חתימת הסכם השלום עם מצרים ו- 26 שנה אחרי הסכם השלום עם ירדן. מדינת ישראל משלימה צעד דרמטי נוסף במאמציה להשתלב במזרח התיכון ולנרמל את יחסיה מול העולם הערבי, בטקס היסטורי בבית הלבן בהובלתו נשיא ארה"ב דונלד טראמפ, בטקס חתמו ראש הממשלה בנימין נתניהו ושר החוץ של איחוד האמירויות עבדאללה בן- זאיד על המסמך המכונה "הסכם אברהם" חוזה השלום שצפוי להסדיר את היחסים המדיניים והמסחריים בין המדינות, שבעשורים האחרונים קיימו קשרים בלתי פורמליים בלבד. נוסף על כך, נחתמה הצהרת השלום עם שר החוץ של בחריין עבד אל-לטיף אל זיאני, מעתה נסיכויות המפרץ ינהלו עם ישראל קשר דיפלומטי וכלכלי רשמי וגלוי ויתכן שאחריהן יחתמו על הסכמים דומים מדינות מוסלמיות אחרות, הסכם זה נתן לגיטימציה לכינון יחסים עם מדינות נוספות. **בנאומו אמר נתניהו כי ההסכם מהווה תקווה לכל בני אברהם והוסיף: "היום הזה הוא נקודת מפנה בהיסטוריה ומהווה שחר חדש לשלום, במשך אלפי שנים העם היהודי התפלל לשלום, במשך עשורים המדינה היהודית התפללה לשלום וזאת הסיבה שהיום אנחנו אסירי תודה לנשיא ארה"ב דונלד טראמפ, תהליך השלום בין ישראל לאיחוד האמירויות משנה את מהלך ההיסטוריה, לאחר עשורים רבים של פילוג וקונפליקטים ישנו ניצוץ במזרח התיכון לכיוון עתיד חדש לאנשים מכל הדתות**", שלום זה יאפשר למדינות להתחיל בתהליך של בניית שגרירויות, החלפת שגרירויות וקידום מספר נושאים חשובים כגון: תיירות, מסחר, בריאות וביטחון. כפי שצוין לעיל הסכם השלום נקרא "הסכם אברהם", ההסכם פותח את הדלת למוסלמים רבים מרחבי העולם לבקר באתרים היסטוריים, במדינת ישראל ולהתפלל באל – אקצה שזהו האתר השלישי בחשיבותו הקדושה באיסלם. הסכם זה ישמש וישרת כבסיס להסכם מקיף בכל האזור, משהו שאיש לא חשב שאפשרי ובוודאי לא בעידן הזה.

כפי שאמר שר החוץ של איחוד האמירויות עבדאללה בן- זיאד: **"אני עומד היום ומשיט יד לשלום ומקבל יד לשלום, רדיפת השלום היא לא רק דרך ועקרונות, עליך לראות מעשים, מה שאנחנו עושים כאן היום הוא שינוי במזרח התיכון שינוי שיפיח תקווה לשלום בעולם כולו, כבוד ראש ממשלת ישראל נתניהו תודה לך על בחירתך בשלום ועל עצירת הסיפוח של השטחים הפלסטינים, זוהי החלטה שמחזקת את המאמץ שלנו להשיג עתיד טוב יותר לדורות הבאים, היוזמה הזאת שמתחילה כאן אינה סיסמה לשם הישגים מדיניים בלבד, אלא נועדה ליצירת עולם טוב יותר".**

עיתוי ההודעה על נרמול היחסים בין ישראל לאיחוד האמירויות הערביות הפתיע רבים, הגם שהבשלת המהלך מתיישרת עם הידוק הקשרים ההדרגתי בין המדינות שנרשם בשנים האחרונות, מדובר בצעד מנהיגותי אמיץ של השליט בפועל באיחוד האמירויות, יורש העצר של אבו דאבי

שייח' מוחמד בין זאיד, שלא זו בלבד שהחליט לתת פומבי ליחסים המתקיימים עם ישראל אלא אף חופפים לעיתים: ביטחוני – מודיעיני, כלכלי, מסחרי וערוץ פומבי שבשנים האחרונות כלל דיאלוג בין – דתי אזורי, יהודי – מוסלמי – נוצרי, שאיחוד האמירויות הייתה מהמובילות. יוזכר שבן זאיד לצד מלך ירדן עבדאללה היה זה שעמד בראש המחנה הערבי שיצא פומבית נגד כוונת ישראל להחיל את ריבונותה בגדה המערבית וייתכן שללא עמדה נחרצת זו, תהליך נורמליזציה לא היה יוצא לפועל בעת הנוכחית.

מדינות ערב דבקו לאורך השנים בתנאי יוזמת השלום הערבית, שלפיה פיתוח היחסים בינן לבין ישראל תלוי בהסדר שלום כולל בין ישראל לפלסטיניים, ישראל מצדה ביקשה בשנים האחרונות לתת קדימות לשיפור היחסים עם מדינות ערב על פני השבת התהליך המדיני עם הפלסטיניים לסדר היום, בעוד הפלסטינים פעלו לבלימת גילויי נורמליזציה בין ישראל למדינות המפרץ על מנת לשמרה כקלף מיקוח מול ישראל, אולם עמדתן של מדינות המפרץ כלפי ישראל לא הייתה סטטית אלא עברה שינויים במהלך הזמן תוך שחיקת תנאי יוזמת השלום הערבית. ישנן מדינות דוגמת כווית שעדיין דבקות בתנאי היוזמה הערבית ויסתייגו מהמהלך של איחוד האמירויות. בשנתיים האחרונות באיחוד האמירויות התנגן ההיממנון הישראלי בתחרויות ספורט, נערכו ביקורים של שרים ישראלים, התמנה רב ראשי לקהילה היהודית בדובאי, ישראל הוזמנה להשתתף בתערוכת "אקספו", אבו דאבי העבירה לגדה המערבית סיוע למאבק במגפת הקורונה, שגריר איחוד האמירויות בארצות הברית פרסם מאמר לעיתון הישראלי ובנוסף ישראל ואיחוד האמירויות חתמו על הסכם לשיתוף פעולה בתחום מאבק במגפת הקורונה. כל אלו בישרו על התקדמות ביחסים בין ישראל לאיחוד האמירויות ו"הסכם אברהם" היה "החותמת" לכל התהליכים שקדמו לו.

"הסכם אברהם" – מספר הסכמים לכינון נורמליזציה ביחסים בין ישראל למספר מדינות ערביות שנוצר בתיווך ארה"ב. ההסכם נקרא כך על שמו של אברהם המקראי, שזוהי הדמות המקשרת בין כל הדתות.

**ההשפעה של "הסכם אברהם" על הקשר של ישראל עם הפלסטיניים:**

באיחוד האמירויות מוצג ההסכם עם ישראל כניצחון דיפלומטי, המכוון לטובת הפלסטיניים וכתשלום הכרחי שנועד לעצור את כוונת החלתה של הריבונות הישראלית בגדה המערבית לדברי דוברי הפדרציה, הנכונות לנורמליזציה עם ישראל, לא זו בלבד שהיא מסייעת לשמר את הרלוונטיות של פתרון שתי המדינות אלא גם לתרום ליציבות במזרח התיכון. יתכן שבן-זאיד מאמין שהמחיר שהוא ישלם בגין המהלך בזירה הפנימית, שאינה מגלה עדיין חיבה יתרה לישראל, נמוך מההישג הגלום בו. סקרים שנערכו בשנים האחרונות באיחוד האמירויות מצביעים כי דעת הקהל מוטרדת בעיקר מהאיום האיראני ובה בעת מדרגת בתחתית הרשימה את הסוגיה הפלסטינית. בעבור איחוד האמירויות היתרון המשמעותי הטמון במהלך אינו מסתכם בעצירת החלת הריבונות הישראלית בגדה או דיבידנדים שגלומים בהובלת הקשרים עם ישראל, מהלכו של בן-זאיד לא יפגע בתהליך השלום הישראלי פלסטיני הקפוא ממילא, בין היתר בשל העמדות הסרבניות הפלסטיניות, עם זאת תהליך נורמליזציה אזורי עשוי ויש אומרים פרדוקסאלית דווקא לתרום לקידום ההסדר בין ישראל לפלסטינים, זאת משום ששבירת הקונצנזוס הערבי על ידי איחוד האמירויות עשוי להפעיל על הפלסטינים לחץ לגלות גמישות ולהסכים לפשרות מדיניות, שמא מדינות נוספות יקדימו אותם ויחריפו את בידודם.

ההסכם בפועל לא כלל התייחסות לביטול הסיפוח, אמירותיו של בן זאיד בנאומו בנושא הפלסטיני לא היו בהסכם שנחתם בין האיחוד לישראל, אך בן זאיד מדבר על "התחייבות למימוש הפתרון לסכסוך הישראלי – פלסטיני", על אף ששר החוץ האמירתי הודה לנתניהו על בחירתו בשלום ועל עצירת הסיפוח של השטחים כלשונו, התחייבות כזאת אינה מופיעה בהסכם, ההסכם גם לא מתייחס לסוגיית מסירת מטוסי ה – F35 לאמירויות, בפתח ההסכם בין ישראל והאמירויות נכתב כי הממשלות שואפות לממש את חזון היציבות במזרח התיכון, השלווה והשגשוג , לטובת כל העמים והמדינות באזור, בתוך כך הכוונה היא גם לפתרון הסכסוך הישראלי פלסטיני שאותו מתחייבות שתי המדינות לפתור.

ג'ארד קושנר**: "עשינו את שלנו עם הפלסטינים".**

יועצו הבכיר וחתנו של הנשיא טראמפ, אמר בראיון לרשת אל- ערבייה הסעודית, כי ההסכם עם האמירויות ועם בחריין יסייע בהגעה לפתרון הסכסוך הישראלי – פלסטיני "תהיה להן השפעה גדולה על ישראל בכל הנוגע לפתרון הסכסוך, כי הן בעלות ברית עכשיו" והוסיף "למילים שלהן יש השפעה משמעותית יותר". קושנר שב והאשים את ההנהגה הפלסטינית בקיפאון המדיניות בין ישראל לבין רמאללה, **"עשינו את שלנו עם הפלסטינים, יצרנו תוכנית כלכלית עבורן וכל מנכ"ל של חברה גדולה בעולם אומר שהוא רוצה להשקיע בגדה המערבית ובעדה, ההנהגה הפלסטינית תוקעת את המצב, ישראל אומרת עכשיו שהיא בעד פתרון שתי המדינות, הוא אמר: "אם הפלסטינים רוצים מדינה, הנשיא טראמפ יכול לתת להם אותה אבל הוא לא יכול לרצות יותר משהם רוצים".**

אין ספק שממשל טראמפ טוב לישראל ובתקופתו נוצרו הזדמנויות הן בשלום עם מדינות שונות והן בפתרון לסכסוך הישראלי – פלסטיני, ההנהגה הפלסטינית אכן לא מוכנה לפתרון בשלב זה ולא מכבדת את "תכנית טראמפ", מרגע שישראל חתמו על הסכם השלום עם האמירויות, הפתרון נראה באופק, זאת מכיוון שלאיחוד האמירויות יש השפעה חזקה על הפלסטינים בעיקר בנושא הכלכלי ובנוסף אנו עדים לאחרונה על יוזמת שיתוף הפעולה הביטחוני מצד הפלסטיניים, יוזמה פלסטינית וסיוע של האיחוד יכולים לקדם את הפתרון לסכסוך בין ישראל לפלסטינים, הפתרון הוא אינטרס של ישראל, הפלסטינים, איחוד האמירויות וארה"ב.

הצד הפלסטיני הוא זה שנפגע ביותר ממגמת הנורמליזציה בין ישראל למדינות המפרץ, הנהגתם לא הצליחה להעביר בליגה הערבית הודעת גינוי ל"הסכם אברהם" ואף לא לעורר את הציבור הפלסטיני בגדה המערבית וברצועת עזה למחאה עממית, ההתפתחות החיובית בין ישראל למדינות במפרץ מדגישה את המשבר האסטרטגי שבו שרויה הרשות הפלסטינית, רשות מוחלשת ומושפלת ואף ניתן לפרשה כעדות לכישלון דרכו המדינית של נשיא הרשות מחמוד עבאס. חמאס מזהה בהתרחשויות הזדמנות לחזק את מעמדו הפוליטי ולהשתלב בהנהגת אש"ף, תוך הדגשת הרלוונטיות של מדיניותו - ההתנגדות האלימה כאמצעי לקדם את השאיפות הלאומיות-פלסטיניות. תבוסת עבאס הובלטה במהלך מסע שערך איסמעיל הנייה, מנהיג חמאס, במחנות הפליטים בלבנון, תמונות הנייה נישא על כתפי המון מריע במחנות, הנחשבים מעוז של פת"ח, הן קריאת תגר על שליטת פת"ח באש"ף וברשות הפלסטינית.

מצב שכזה יוביל את הפלסטינים להתפכחות ולתובנה, שחידוש הקשר עם ישראל יכול לסייע להם בכניסה "לקואליציה", קשר בין ישראל, איחוד האמירויות , בחריין , ערב הסעודית(בקרוב) מרוקו יפתח לפלסטינים צוהר לשגשוג כלכלי משמעותי, שיתוף פעולה בטחוני עם ישראל , מתן לגיטימציה לשלטונו של אבו מאזן ומניעה מחמאס השתלטות על הרשות הפלסטינית ובנוסף לכך יאפשר חזרה לשולחן הדיונים עם ישראל . מהצד הישראלי חידוש המשא ומתן עם הפלסטינים ירחיב את הקשרים עם מדינות המפרץ ויאפשר לישראל להוריד ממנה את העול הפלסטיני מעל כתפיה. אין ספק "שהסכם אברהם" הוא הזדמנות פז לישראל ולרשות הפלסטינית לחזור לשולחן הדיונים בין אם באופן ישיר ובין בתיווך איחוד האמירויות וארצות הברית, הסכם כזה יכול ליצור מזרח תיכון חדש, ללא סכסוך שמעסיק את רוב מדינות האזור.

**הזדמנויות :**

הסכם השלום בין ישראל לאיחוד האמירויות מעיד על שאיפת השותפים לו לראותו כמהלך היסטורי, מעבר לקשר הנוכחי הוא הוצג כהסכם שלום, על אף שלא היו מלחמות או מקרי שפיכות דמים בין ישראל לאיחוד האמירויות ולבחריין, החזון הוא של נורמליזציה מלאה ביחסים, זאת בניגוד ליחסים בין ישראל לבין חלוצות הסכמי השלום באזור ירדן ומצרים. ואכן ההסכם כולל סעיפים הנוגעים לשיתופי פעולה אזרחיים מגוונים ביניהם: בריאות, חקלאות, תיירות, אנרגיה, איכות הסביבה, חדשנות, קשת תחומים שיכולה לסייע בפיתוח המזרח התיכון ויצירת בסיס איתן לנורמליזציה בין מדינות המפרץ, ישראל, ארצות הברית ומדינות נוספות שיצטרפו בהמשך. דרך זו מיועדת לבסס יחסים שיאפשרו יחסים חמים בין עמים ובד בבד להתגבר על משברים פוליטיים העלולים להיווצר, בעיקר סביב ניהול הסכסוך הישראלי – פלסטיני וזאת למרות שבהסכם לא נכללו הסוגיות שבמחלוקת אך יש גם הזדמנויות לישראל ולפלסטיניים כגון:

1. פתרון שתי המדינות לבעיה הפלסטינית.
2. השעיית הסיפוח / החלת הריבונות הישראלית בשטחים – יהודה ושומרון.
3. הצגת מתווה חדש לפתרון הסכסוך הישראלי – פלסטיני.
4. ניצחונו של ג' ביידן בבחירות שמצית תקווה בקרב הפלסטינים ע"מ שיופעל לחץ על ישראל לקדם את התהליך לפתרון הסכסוך בין ישראל לפלסטינים.

ג'ו ביידן טוען כי אינו מאמין שתוכנית טראמפ תקדם מציאות של שתי מדינות בזירה ישראלית פלסטינית, אך סביר שינצל את הסכמי הפורמליזציה לריסון צעדיה של ישראל בזירה הפלסטינית, בעיקר בבנייה בהתנחלויות ולהרחקת פלסטינים משטחי C ולחידוש התהליך המדיני באמצעות לחץ ערבי ישיר על הפלסטינים וזאת על מנת לרכך את תנאיהם לשיבה למשא ומתן במקביל אף להפעיל לחץ על ישראל. אם מביטים קדימה, לפלסטינים יש אור בקצה המנהרה בכינון יחסי הנורמליזציה בין ישראל לאיחוד האמירויות - בחירתו של ג'ו ביידן לנשיא ארה"ב, כל אלו יכולים לשפר את מצבם של הפלסטיניים ומציאת פתרון לסכסוך ישראלי- פלסטיני.

מציאת פתרון לסכסוך ישראלי פלסטיני יאפשר לישראל להתנתק מהעול הפלסטיני, הן בהיבט הכלכלי והן מההיבט הביטחוני, ליצור לפלסטינים עצמאות ללא תלות בישראל. במידה ולא ימצא פתרון, האחריות המלאה לכל מה שקורה ברשות הפלסטינית יהי על כתפיה של ישראל , כל החמרה במצב הכלכלי וחוסר שיתוף פעולה בטחוני יכולים להצית את הסכסוך מחדש.

**בעד ונגד הסכם השלום עם איחוד האמירויות :**

**בעד**

שיתוף פעולה כלכלי עם איחוד האמירויות יצור גשר רשמי ויציב אל העולם הערבי כולו ובעיקר אל שאר מדינות המפרץ וסעודיה שהייתה בסוד העניינים לאורך כל הדרך, אין ספק שככל שהקשר עם איחוד האמירויות יתהדק ותהיה לגיטימציה לקיום שיתוף פעולה הכלכלי באופן גלוי, הן בהיבט הטכנולוגי והן בהיבט הכלכלי, הדבר יאפשר לסייע גם לפלסטינים, ככל שהפלסטינים יבינו את הצדדים החיובים שבהסכם של ישראל עם איחוד האמירויות כך יוכלו להשתלב ולשפר את איכות החיים ברש"פ.

החתימה על ההסכם בין ישראל לאיחוד האמירויות, ללא דאגה לפתרון הבעיה הפלסטינית יגרמו לפלסטינים להבין שהם די מבודדים ואם לא יעשו צעדים של ויתור ורצון לשיפור היחסים עם ישראל הם ימצאו עצמם מבודדים אל מול העולם הערבי וללא הסדר עם ישראל ולראיה מרגע חתימת "הסכם אברהם", חידשה הרשות הפלסטינית את שיתוף הפעולה הביטחוני עם ישראל, דבר המעיד על התפכחות מצד הרשות הפלסטינית והבנה ששיתוף פעולה עם ישראל ישפר את מעמדה ויאפשר לה להיכנס לשיתוף הפעולה האזורי. מצד הפלסטיניים ישראל נמצאת כרגע בסטטוס אחר לחלוטין מול מדינות ערב והדבר יכול רק להזיק לפלסטיניים ולא להטיב עימם לכן עליהם ליזום שת"פ עם ישראל. מהצד הישראלי, חידוש שיתוף הפעולה הביטחוני וחזרה למו"מ עם הפלסטיניים יחזק את הקשר עם מדינות המפרץ וירחיב את השת"פ עם מדינות ערביות נוספות.

אין ספק שההסכם בין ישראל לאיחוד האמירויות ללא טיפול בבעיה הפלסטינית מחליש את הרשות הפלסטינית ויוצר לישראל הזדמנות במישור המדיני להיכנס למו"מ מול הפלסטיני בידיעה שמדינות המפרץ לא מטפלות בבעיה הפלסטינית, סוגייה זו תביא לישראל הישגים משמעותיים.

"הסכם אברהם" מייצר לגיטימציה למדינות ערב, לחתום על הסכמי נורמליזציה עם ישראל בדגש על כלכלה, חברה, חינוך, תיירות ועוד. הסכמים אלו מחזקים את מעמדה של ישראל כמעצמה אזוריות בהיבט טכנולוגי, כלכלי, בטחוני ומאפשר לייצב את האזור כולו מתוך אינטרס ברור, הידוק הקשר עם ארצות הברית יצור קואליציה אזורית חזקה מול איראן ויבודד אותה מהמדינות במזרח התיכון.

**טורקיה :**

ידוע שטורקיה כמעצמה משפיעה במזרח התיכון, כך שאין סוגיה שנוגעת בפלסטיניים שטורקיה לא מעורבת בה ולכן אי אפשר להוציא את טורקיה מהמשוואה של "הסכמי אברהם" ולא להתייחס להשפעה שלהם על הסכסוך ישראלי- פלסטיני, טורקיה מגנה את "הסכמי אברהם" ומאשימה את האיחוד בבגידה בעם הפלסטיני, הנשיא ארדואן התבטא שההסכם של ישראל עם האיחוד ייתן לגיטימציה לפלסטיניים לעבור למאבק בכוח. חידוש פתרון הסכסוך בין ישראל לפלסטיניים וחתימה על הסכם יוכל לחדש את היחסים הדיפלומטיים בין טורקיה לישראל, אנו עדים בשבועות האחרונים שנעשים מאמצים מצד שתי המדינות לשיפור היחסים הדיפלומטיים, ההערכה שמצד טורקיה יש חשש שהקשר של ישראל עם האמירויות, בחריין והשיחות החשאיות עם סעודיה בתיווכה של ארצות הברית יבודדו את טורקיה וימנעו ממנה שליטה באזור .

**נגד**

**מיתרון לחיסרון :**

הסכמי השלום עם איחוד האמירויות ללא טיפול בבעיה הפלסטינית מבליטים את האינטרסים של ישראל והעולם הערבי, הפלסטינים לא נכנסו לתוך ההסכם והדבר יכול להחליש את הרשות הפלסטינית אל מול מדינות ערב ככלל וישראל בפרט ובכך מדינות ערב מעבירות את הטיפול בסוגיה הפלסטינית על כתפיה של מדינת ישראל שתצטרך להתמודד עם הבעיה הפלסטינית. רשות פלסטינית חלשה יכולה להוביל לאנרכיה ברשות הפלסטינית ולהשפיע באופן ישיר על מדינת ישראל בעיקר בפן הביטחוני, השפעה כזאת יכולה להפוך את הקערה על פיה ולשנות את היחס של מדינות המפרץ לישראל ולהעלות את הבעיה הפלסטינית כתנאי להמשך כינון יחסים עם ישראל, לכן ישראל חייבת לחזק את הרשות הפלסטינית ולא להחליש אותה, אנו עדים לאורך ההיסטוריה שכאשר ישראל נמצאה בעימות עם הפלסטינים היא איבדה את הלגיטימציה ממדינות מערביות קל וחומר ממדינות ערב, לכן לישראל יש אינטרס מובהק להגיע להסדר עם הפלסטיניים אם ברצונה להוסיף מדינות נוספות להסכמים, כמו סעודיה, כווית (שנמצאת בקשרים מצוינים עם טורקיה אשר גינתה את "הסכם אברהם). ההסכם יכול ליצור מצב בו הטורקים מבודדים וזאת מכיוון שההסכם בין ישראל, האיחוד, בחריין, סעודיה, מרוקו בתיווכה של ארצות הברית, ייצור מצב שבו טורקיה מבודדת ומנסה לחבל בכל תהליך במזרח התיכון ע"מ לטרפד לישראל. טורקיה כמו שנכתב לעי"ל הינה מעצמה במזרח התיכון שמעורבת כמעט בכל תהליך אסטרטגי הן בים, ביבשה, סוריה, איראן, המפרץ, האינטרס של ישראל וטורקיה הוא לחזק את היחסים הדיפלומטיים אחת עם השנייה כל סכסוך יקשה על ישראל וטורקיה והמדינות לא מעוניינות בכך.

**תובנות "מהסכם אברהם":**

1. "הסכם אברהם" - פריצת מחסום היחסים הרשמיים בין ישראל למדינות ערב פרגמטיות, מהווה עבור ישראל הישג מדיני ניכר, הסכם זה מאפשר לעולם הערבי שעד כה דאג לפתרון לבעיה הפלסטינית, לסגת מטיפול בסוגיה זו ולהעביר את האחריות למדינת ישראל, הערך של הרש"פ בזירה האזורית יטיל את האחריות על מדינת ישראל ולכן על מדינת ישראל להימנע מהחלשת הרש"פ ולכן בכדי למצוא פתרון לבעיה הפלסטינית על מדינת ישראל לנסות לקדם נושאים כלכלים – תשתיות מההסכם.
2. ההסכם בין ישראל לאיחוד האמירויות ובחריין יהווה מקור השראה להסכמי שלום ונורמליזציה בעתיד בין ישראל למדינות ערביות נוספות שבתוכן גם הרשות הפלסטינית. ההשראה של הסכמי השלום יבואו לידי ביטוי בנושאים שונים כמו: ביטחון, כלכלה, בריאות, חקלאות, תיירות, תחבורה ועוד, כל אלה חופפים לאינטרסים של מדינות נוספות במרחב, שיתוף פעולה אזורי יתרום לשגשוג כלכלי וכן יחזק את הביטחון והיציבות וינטרל השפעה שלילית של איראן וטורקיה שבמרחב.
3. כל פעולה מצד ישראל שאינה נורמליזציה לדוגמא: תקיפה בעזה, הרחבת הפעילות הצבאית, בזירה הפלסטינית, יכולים לגרום להקפאת הנורמליזציה עם מדינות ערב.
4. האם ישראל תהיה מחויבת במסגרת הסכמי השלום והנורמליזציה לסייע למדינות שבעתיד תותקפנה ע"י איראן? לדבר זה יש משמעות קריטית שיכולה לפגוע בישראל עקב מעורבותה.
5. בנושא הכלכלי ההסכם עם איחוד האמירויות יספק לכלכלה הישראלית גשר רשמי ויציב אל העולם הערבי כולו ובעיקר אל שאר מדינות המפרץ וסעודיה שהייתה בעניינים לאורך כל הדרך (בצורה חשאית) בראשן. האפשרויות הנפתחות בשווקים הערביים עבור החברות הישראליות הן עצומות ועשויות להגדיל באופן דרמטי את הייצוא לאיחוד האמירויות ודרכן ליתר מדינות ערב.

חשוב לציין שגם לפני ההסכם היו קשרים עסקיים עם איחוד האמירויות אבל המהלך הזה נותן גם גושפנקה לחברות הישראליות לפעול באופן גלוי ללא חשש, כמו כן הדבר מאפשר לחברות ולממשלות בעולם הערבי כולו לרכוש מישראל, דרך חברות תיווך באיחוד האמירויות. ההסכם בין ישראל לאיחוד האמירויות יוציא לפועל קשת רחבה של שיתופי פעולה כלכלים וטכנולוגים.

1. הסכם אברהם יאפשר לפלסטיניים לחזור לשולחן המו"מ עם ישראל מתוך הבנה שאיחוד האמירויות לצידה בניגוד לארצות הברית המצדדת בישראל. לראיה הפלסטינים החזירו לאחרונה את שיתוף הפעולה הביטחוני עם ישראל לאחר מספר חודשים רב שלא היה שיתוף פעולה, מהלך זה התבצע מיד לאחר ההסכם וכנראה להסכם השפעה על ההחלטה.
2. המצב הכלכלי ברשות הפלסטינית לא טוב וההסכם יכול ליצור הזדמנויות כלכליות, טכנולוגיות, מדעיות לפלסטינים, הזדמנויות אלו ישפרו את המצב הכלכלי הרעוע שיש ברשות הפלסטינית וללא ספק את הקשר עם ישראל.

**סיכום:**

ההסכם עם איחוד האמירויות ובחריין יוצר הזדמנויות רבות לעולם הערבי ולישראל בהיבטים כלכלים, טכנולוגים, ביטחוניים ועוד, ישראל לאורך השנים קיימה יחסים חשאיים עם מדינות המפרץ ומדינות ערביות נוספות, "הסכם אברהם" פתח למעשה את השוק הערבי לחברות ישראליות, בראש ובראשונה במישור הטכנולוגי, במישור הביטחוני (זה מוגבל אבל כל התחומים האחרים נפתחו), תעשיות המזון, ההתפלה וחיסכון המים וחקלאות.

ההסכם יאפשר לישראל להמשיך וליצור הזדמנויות מול מדינות ערביות נוספות, דבר שיחזק את מעמדה של ישראל במזרח התיכון, חוסר העיסוק בבעיה הפלסטינית ב"הסכמי אברהם" הופך את פתרון הבעיה אל מול הפלסטינים למורכבת יותר, לכן על ישראל לדאוג לחזק את הקשר עם הרשות הפלסטינית ולהתחיל את המו"מ עם גיבוי של מדינות ערב, פתרון הסכסוך בין ישראל לפלסטינים יחזק עוד יותר את מעמדה של ישראל בקרב העולם הערבי והפלסטיניים, אין ספק שהפלסטיניים ירוויחו מחזרה לשולחן המו"מ עם ישראל, מכיוון שפתרון כזה ייתן שקט באזור ויהפוך את ישראל והרש"פ ליעדים נבחרים ולהשקעות מצד מדינות המפרץ, בנוסף ישפר את מעמדם של הפלסטיניים אל מול ארצות הברית המתווכת המרכזית .

**בבילוגרפיה:**

* INSS מאחורי הקלעים של "הסכם אברהם" , תובנות מקבינט המכון למחקרי ביטחון לאומי – אודי דקל, נועה שוסטרמן, 21 בספטמבר 2020.
* נתניהו: "רגע היסטורי של פריצת דרך לשלום במזרח התיכון" – גלובס, 13 באוגוסט 2020.
* הסכם עם איחוד האמירויות: פוטנציאל כלכלי ענק מול העולם הערבי כולו – דני זקן, 13 באוגוסט 2020.